જુવેનાઇલ જસ્ટિસ એક્ટમાં બાળકોની જાળવણી અને તેમની સુરક્ષાની જવાબદારી શાળાની હોય છે. જેમાં શાળાની જવાબદારી દરેક પરિસ્થિતિમાં શાળાના સંકુલમાં બાળકોની સુરક્ષાની વ્યવસ્થા માટે પગલા લેવાની હોય છે. આ કલમ હેઠળ શાળાએ બાળકોના ભવિષ્યને પણ ધ્યાનમા રાખીને પગલા ભરવાના હોય છે. આ નિયમનું ઉલ્લંઘન કરનારને જેલ અને દંડ બન્ને સજાની જોગવાઇ છે. આ કલમ હેઠળ આરોપી સાબિત થનારની સામે પાંચ વર્ષની સજા અને પાંચ લાખ રુપિયા સુધીનો દંડ થઇ શકે છે. આ કલમ મુજબ, જો કોઈ ક્રુરતાને કારણે બાળક માનસિક બીમારીની સપડાય તો 3 થી 10 વર્ષ સુધીની સજા અને પાંચ લાખ સુધીનો દંડ પણ થઇ શકે છે.